Aparataro

eta|dekstra|300px|Komputila muso
Aparataro (aŭ hardvaro) estas la tuta fizika ekipaĵo de komputilo, inkluzive la datumportilojn.

 Aparataro de persona komputilo 
Tipa komputilo konsistas el komputilujo kun jenaj aparatoj:
 Ĉeftabulo kun kompletigaj kartoj por i.a.
 procesoro (CPU)
 ĉefmemoro (RAM) - por povi plenumi taskon kaj mallonge enmemorigi datumojn, tiel ke komputilo ne divas ĉiam aliri la durdiskon por ion retrovi. Pli da senvice atingebla memoro povas kontribui al pli rapida komputilo. Tia memoro normale estas elprenebla de kartingo de la ĉefa karto.
 BIOS aŭ EFI en pli modernaj komputiloj
 Busoj
 PCI
 PCI-E
 USB
 HyperTransport
 Common System Interface (oni antaŭvidas por la jaro 2008)
 AGP (oni ekuzas malpli)
 ISA (malmoderna)
 EISA (malmoderna)
 Kontroliloj por IDE, SATA, SCSI aŭ aliaj tipoj, kiuj kontrolas la durdiskon, disketujon, lumdiskujon kaj aliaj aparatoj. La kontroliloj troviĝas ĉu rekte je la ĉefa karto, ĉu en ekspansia fendo.
 Kontrolilo por bildigo de la komputila ekrano.
 Busaj kontroliloj (paralelaj, seriaj, USBaj aŭ de la tipo Firewire) por konekti la komputilo al flankaparatoj.
 Datumportiloj
 Lumdiskolegilo/verkilo (ankaŭ nomata KDujo)
 DVD-legilo/verkilo (aŭ DVDujo)
 Disketujo
 USB-poŝmemorilo
 Bendolegilo - ĉefe por sekurkopioj kaj longtempa konservado
 Durdisko por gardi datumojn ene de la komputilo
 Sonkarto kun ebleco ligi laŭtparolilojn.
 Retkarto por loka reto kaj/aŭ interreto
 Nutrado - ujo kun transformilo, kontrolilo por la tensio kaj ofte malvarmigilo
 Aliaj flankaparatoj kiel printilo aŭ skanilo